section_heading: Životopis
paragraph_text: Godine 1954. McCambridge je nastupila uz Joan Crawford i Sterlinga Haydena u westernu Johnny Gitara. Dvije godine kasnije pojavila se u sporednoj ulozi u filmu Div, uz zvijezde Jamesa Deana, Elizabeth Taylor i Rocka Hudsona te je ponovo bila nominirana za Oscara za najbolju sporednu glumicu. Godine 1959. nastupila je u cijenjenom Iznenada, prošlog ljeta, uz Taylorovu i Katharine Hepburn.